SCB ตั้งบ.ย่อย “ไทยพาณิชย์ โพรเทค” ลุยธุรกิจนายหน้าประกันวินาศภัย
SCB ตั้งบริษัทย่อย "ไทยพาณิชย์ โพรเทค" ทุนจดทะเบียน 2 ล้านบาท ลุยธุรกิจนายหน้าประกันวินาศภัยและธุรกิจอื่น ๆ ที่เกี่ยวเนื่องกับธุรกิจประกันวินาศภัย
11 เม.ย. 2560

ธนาคารไทยพาณิชย์ จำกัด (มหาชน) หรือ SCB ระบุว่า ธนาคารได้จัดตั้งบริษัทย่อยแห่งใหม่ ภายใต้ชื่อ บริษัท ไทยพาณิชย์ โพรเทค จำกัด ทุนจดทะเบียน 2 ล้านบาท เพื่อประกอบกิจการเป็นนายหน้าประกันวินาศภัย และธุรกิจอื่น ๆ ที่เกี่ยวเนื่องกับธุรกิจประกันวินาศภัย ทั้งนี้ บริษัทดังกล่าวถือเป็นบริษัทในกลุ่มธุรกิจทางการเงินของธนาคาร ที่ธนาคารถือหุ้นในสัดส่วน 100% ของจำนวนหุ้นทั้งหมด
ทั้งนี้ธนาคารได้จดทะเบียนจัดตั้งบริษัทดังกล่าวกับกรมพัฒนาธุรกิจการค้า กระทรวงพาณิชย์ เสร็จเรียบร้อยแล้วเมื่อวันที่ 10 เม.ย.60